CELEX: 32005D0002
Language: lv
Date: 2004-12-27 00:00:00
Title: 2005/2/EK: Komisijas Lēmums (2004. gada 27. decembris), ar ko paredz kārtību noteiktu šķirņu dekoratīvo augu pavairojamā materiāla Kopienas salīdzinošajiem izmēģinājumiem un pārbaudēm 2005. un 2006. gadā saskaņā ar Padomes Direktīvu 98/56/EK (izziņots ar dokumenta numuru K(2004) 5288)

4.1.2005   
            
            
               LV
            
            
               Eiropas Savienības Oficiālais Vēstnesis
            
            
               L 1/12
            
         
      KOMISIJAS LĒMUMS
   
   (2004. gada 27. decembris),
   ar ko paredz kārtību noteiktu šķirņu dekoratīvo augu pavairojamā materiāla Kopienas salīdzinošajiem izmēģinājumiem un pārbaudēm 2005. un 2006. gadā saskaņā ar Padomes Direktīvu 98/56/EK
   (izziņots ar dokumenta numuru K(2004) 5288)
   (2005/2/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā 1998. gada 20. jūlija Padomes Direktīvu 98/56/EK par dekoratīvo augu pavairošanas materiāla tirdzniecību (1), un jo īpaši tās 14. panta 4., 5. un 6. punktu,
   tā kā:
   
               (1)
            
            
               Direktīva 98/56/EK paredz nepieciešamos pasākumus, kas Komisijai jāīsteno pavairošanas materiāla Kopienas salīdzinošo izmēģinājumu un pārbaužu veikšanai.
            
         
               (2)
            
            
               Tehniskos noteikumus izmēģinājumu un pārbaužu veikšanai pieņēmusi Pastāvīgā dekoratīvo augu pavairojamā materiāla komiteja.
            
         
               (3)
            
            
               Uzaicinājums iesniegt projektus šādu izmēģinājumu un pārbaužu veikšanai tika publicēts 2004. gada 21. jūnijā Kopienas institūciju tīmekļa vietnē (2).
            
         
               (4)
            
            
               Priekšlikumi tika izvērtēti saskaņā ar izvēles un piešķiršanas kritērijiem, kas norādīti uzaicinājumā iesniegt projektus. Jāizvēlas projekti, jānosaka par izmēģinājumu un pārbaužu veikšanu atbildīgās iestādes un attaisnotās izmaksas, kā arī maksimālais Kopienas finanšu ieguldījums, kas atbilst 80% no attaisnotām izmaksām.
            
         
               (5)
            
            
               Kopienas salīdzinošie izmēģinājumi un pārbaudes 2005. un 2006. gadā jāveic pavairojamam materiālam, kas novākts 2004. gadā, un šo izmēģinājumu un pārbaužu veikšanas kārtība, attaisnotās izmaksas, kā arī maksimālais Kopienas ieguldījums ik gadus jānosaka līgumā, ko paraksta Komisijas kredītrīkotājs un par izmēģinājumu veikšanu atbildīgā iestāde.
            
         
               (6)
            
            
               Lai veiktu Kopienas salīdzinošos izmēģinājumus un pārbaudes, kas ilgst vairāk par vienu gadu, izmēģinājumu un pārbaužu daļām, kas veicamas pēc pirmā gada, nepieciešama Komisijas atļauja, nejautājot atkārtotu Pastāvīgās dekoratīvo augu pavairošanas materiāla komisijas viedokli, ja ir pieejami nepieciešamie finanšu līdzekļi.
            
         
               (7)
            
            
               Jānodrošina izmēģinājumos un pārbaudēs iekļauto paraugu pienācīgs tipiskums, vismaz attiecībā uz noteiktiem izvēlētiem augiem.
            
         
               (8)
            
            
               Dalībvalstīm jāpiedalās Kopienas salīdzinošajos izmēģinājumos un pārbaudēs, ja attiecīgo augu pavairojamais materiāls parasti tiek iegūts vai izplatīts to teritorijā, lai nodrošinātu, ka salīdzinošajos izmēģinājumos un pārbaudēs tiek izdarīti pareizi secinājumi.
            
         
               (9)
            
            
               Šajā lēmumā paredzētie pasākumi ir saskaņā ar Pastāvīgās dekoratīvo augu pavairojamā materiāla komitejas atzinumu,
            
         IR PIEŅĒMUSI ŠO LĒMUMU.
   1. pants
   Kopienas salīdzinošie izmēģinājumi un pārbaudes 2005. un 2006. gadā jāveic pavairojamam materiālam augiem, kas minēti pielikumā.
   Attaisnotās izmaksas un maksimālais Kopienas finanšu ieguldījums izmēģinājumos un pārbaudēs 2005. gadā noteikts pielikumā.
   Izmēģinājumu un pārbaužu veikšanas kārtība noteikta pielikumā.
   2. pants
   Ja pielikumā minēto augu pavairojamais un stādāmais materiāls parasti tiek iegūts vai izplatīts dalībvalstu teritorijā, tās noņem šā materiāla paraugu un nodod to Komisijas rīcībā.
   3. pants
   Ja būs pieejami atbilstoši budžeta līdzekļi, Komisija var nolemt pielikumā minētos izmēģinājumus un pārbaudes turpināt arī 2006. gadā.
   Maksimālais Kopienas finanšu ieguldījums, kas atbilst 80% uz šī pamata turpināto izmēģinājumu un pārbaužu attaisnotajām izmaksām, nepārsniedz pielikumā norādītās summas.
   4. pants
   Šis lēmums ir adresēts dalībvalstīm.
   
      Briselē, 2004. gada 27. decembrī.
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 226, 13.8.1998., 16. lpp. Direktīvā jaunākie grozījumi izdarīti ar Direktīvu 2003/61/EK (OV L 165, 3.7.2003., 23. lpp.).
   
      (2)  http://europa.eu.int/comm/food/plant/call2004/index_en.htm.
   
      PIELIKUMS
      Izmēģinājumi un pārbaudes, kas veicamas 2005. gadā
      
                  Šķirnes
               
               
                  Atbildīgā iestāde
               
               
                  Novērtējamie raksturlielumi
               
               
                  Paraugu skaits
               
               
                  Attaisnotās izmaksas
                  (EUR)
               
               
                  Maksimālais Kopienas finanšu ieguldījums (atbilst 80% no attaisnotajām izmaksām)
                  (EUR)
               
            
                  Daudzgadīgi augi
                  (Paeonia spp. un Geranium spp.) (1)
                  
               
               
                  NAKT, Roelofarendsveen (Nīderlande)
               
               
                  Šķirnes identitāte un tīrība un augu veselība (lauka apstākļos)
                  Augu veselība (laboratoriski)
               
               
                  50 + 50
               
               
                  31 392
               
               
                  25 113
               
            
                  
                     Argyranthemum frutescens (L.) Schultz-Bip. un Calibrachoa-hibrīdi
               
               
                  BSA, Hannovere (Vācija)
               
               
                  Šķirnes identitāte un tīrība un augu veselība (lauka apstākļos)
                  Augu veselība (laboratoriski)
               
               
                  60 + 60
               
               
                  41 238
               
               
                  32 991
               
            
                  KOPĒJAIS KOPIENAS FINANŠU IEGULDĪJUMS
               
               
                  58 104
               
            
         
      Izmēģinājumi un pārbaudes, kas veicamas 2006. gadā
      
                  Šķirnes
               
               
                  Atbildīgā iestāde
               
               
                  Novērtējamie raksturlielumi
               
               
                  Paraugu skaits
               
               
                  Attaisnotās izmaksas
                  (EUR)
               
               
                  Maksimālais Kopienas finanšu ieguldījums (atbilst 80 % no attaisnotajām izmaksām)
                  (EUR)
               
            
                  Daudzgadīgi augi
                  (Paeonia spp. un Geranium spp.) (2)
                  
               
               
                  NAKT, Roelofarendsveen (Nīderlande)
               
               
                  Šķirnes identitāte un tīrība un augu veselība (lauka apstākļos)
                  Augu veselība (laboratoriski)
               
               
                  50 + 50
               
               
                  33 267
               
               
                  26 613
               
            
                  KOPĒJAIS KOPIENAS FINANŠU IEGULDĪJUMS
               
               
                  26 613
               
            
         (1)  Izmēģinājumi un pārbaudes, kas ilgst vairāk par vienu gadu.
      
         (2)  Izmēģinājumi un pārbaudes, kas ilgst vairāk par vienu gadu.